


ПРАВИЛНИК ЗА ДЕЙНОСТТА НА ОБЩЕСТВЕНИЯ СЪВЕТ
КЪМ ПГСС „ДУНАВСКА ЗЕМЯ” СЕЛО КОВАЧИЦА


Чл. 1 (1) Настоящият документ е изготвен на основание чл. 11, т.2 от Правилника за създаването, устройството и дейността на обществения съвет, издаден от МОН.
 (2) Общественият съвет към ПГСС „Дунавска земя” е орган за подпомагане на развитието на училището и за граждански контрол на управлението им.
Чл. 2 (1) Общественият съвет се състои от нечетен брой членове и включва един представител на финансиращия орган и най-малко трима представители на родителите на учениците в ПГСС „Дунавска земя”. В предвид това, че училището извършва обучение за придобиване на професионална квалификация, се включва и представител на работодателите.
(2) Представителите на родителите се излъчват от събрание на родителите, свикано от директора на училището. На събранието се определя броят на представителите на родителите и се избират и резервни членове на обществения съвет.
(3) Представителите на работодателите се определят от областния управител по предложение на представителните организации на работодателите.
(4) Участието на членовете на обществения съвет е доброволно и безвъзмездно. 
(5) Председателят на обществения съвет се избира от членовете му.
(6) Членовете на обществения съвет се определят за срок не по-дълъг от три години.
Чл. 3. (1) Общественият съвет се свиква на заседание най-малко 4 пъти годишно, като задължително провежда заседание в началото на учебната година.
 (2) В заседанията на обществения съвет могат да бъдат канени и служители на училището, на регионалното управление на образованието, експерти, на работодателите, на синдикатите, на юридическите лица с нестопанска цел и други заинтересовани лица.
(3) За всяко заседание на Обществения съвет се съставя протокол и присъствен списък. Списъкът се подписва от присъстващите лица. Протоколите се номерират съобразно поредността на тяхното съставяне и се подписват от председателя и от лицето, което го е съставило.
(4) Членовете на обществения съвет или резервните членове потвърждават пред председателя участието си в рамките на 3 дни преди обявеното заседание.
Чл. 4. (1) Директорът на училището има право да присъства на заседанията на обществения съвет и да изразява становище по разглежданите въпроси.
(2) Директорът е длъжен при поискване от обществения съвет да предоставя всички сведения и документи, необходими за дейността му.
(3) При необходимост директорът може да отправи искане до председателя на обществения съвет за свикването му.
Чл. 5 (1) Общественият съвет в  училището: 
1. одобрява стратегията за развитие на  училището и приема ежегодния отчет на директора за изпълнението й; 
2. участва в работата на педагогическия съвет при обсъждането на програмите за превенция на ранното напускане на училище и за предоставяне на равни възможности и за приобщаване на децата и учениците от уязвими групи; 
3. предлага политики и мерки за подобряване качеството на образователния процес въз основа на резултатите от самооценката на институцията, външното оценяване – за училищата, и инспектирането на  училището; 
4. дава становище за разпределението на бюджета по дейности и размера на капиталовите разходи, както и за отчета за изпълнението му; 
5. съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на училището; 
6. съгласува училищния учебен план; 
7. участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти; 
8. съгласува избора от учителите в училището на учебниците и учебните комплекти; 
9. сигнализира компетентните органи, когато при осъществяване на дейността си констатира нарушения на нормативните актове; 
10. дава становище по училищния план-прием; 
11. участва в създаването и приемането на етичен кодекс на училищната общност.
(2) При неодобрение от обществения съвет на актовете по ал. 1, т. 1 и 6 те се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение.

Заключителни разпоредби:
1. В срок до 31.12.2017г. директорът определя поимения състав  на общественият съвет;
2. В посоченият срок по т.1 директорът със заповед определя лицето, което да обслужва административно и технически общественият съвет;
3. Общественият съвет осъществява своята дейност без издръжка;
4. Кореспонденцията по дейността на обществения съвет се съхранява в дирекцията;
5. Всички неуредени въпроси с този документ се решават въз основа на Правилника за създаването, устройството и дейността на обществения съвет, издаден от МОН.


ЦВЕТОМИР КОЛИЦОВ
Директор на ПГСС «Дунавска земя»
